Boris Godunov
Boris Godunov er en opera af Modest Musorgskij til egen tekst efter Aleksandr Pusjkins drama Boris Godunov (1825) og Nikolaj Karamsins Den russiske stats historie (1816-1824).
Operaen blev påbegyndt i 1866; Musorgskij fuldførte to versioner, én i 1869 og én i 1872 (i fire akter), som blev uropført i Sankt Petersborg i 1874.
Siden er operaen blevet opført i mange forskellige udgaver, bearbejdet af bl.a. Nikolaj Rimskij-Korsakov og Dmitrij Sjostakovitj. Handlingen udspiller sig omkring de tragiske magtkampe i Rusland i årene før og efter 1600 og har tsaren Boris Godunov som hovedperson.